Missy Peregrym

Melissa "Missy" Peregrym (Montreal, Quebec, 1982ko ekainaren 16a) Kanadako aktorea eta modeloa da. Rookie Blue telesailean egin zen ezaguna eta 2018tik FBI telesaileko protagonista da.

Biografia 
Modelo lanak egiten hasi zen Lizbell Agentzian 18 urte zituela, eta iragarkiak egitera animatu zuten. Besteak beste Mercedes-Benz, Sprint Canada eta Olinpiar Jokoen iragarkiak egin zituen.

2000. urtean aktore debuta egin zuen Dark Angel telesaileko atal btean. Ondoren hainbat telesailetan agertu zen. Zinemari dagokionez Catwoman filmean cameo bat egin zuen, kredituetan azaltzen ez bada ere.

Lehenengo papel protagonista Black Sash telesailean egin zuen. Heroiak telesailean 6 ataletan agertu zen eta Rookie Blue telesailean egin zen ezagun. Andy McNally poliziaren papera bete zuen sei denboralditan zehar. 2016an Canadian Screen Awards sarietarako izendapena jaso zuen han egindako lanarengatik.

2018tik aurrera FBI telesaileko protagonista izan da Zeeko Zakirekin batera. Maggie Bell agente bereziaren rola betetzen du.

Bizitza pertsonala 
Peregrym Zachary Levi aktore amerikarrarekin ezkondu zen 2014ko ekainean baina urtebete pasa aurretik dibortziatu egin ziren. 2018an Tom Oakley aktore australiarrarekin ezkondu zen eta Otis Paradis semea eta Mela Joséphine alaba izan dituzte.

Filmografia

Filmeak

Telebista

Erreferentziak

Kanpo estekak 
 Aktorearen IMDBko fitxa irakurgai 

Montrealdarrak
Kanadako aktoreak
Quebeceko aktoreak